Hölgyeim és uraim, kimegyünk egy percre.
Üdvözlöm, Mrs. Bowman! Squyres hadnagy vagyok
a norfolki rendőrség gyilkossági csoportjától. Ő Smith nyomozó.
Sajnálom, hogy ilyen körülmények között találkozunk.
Tudom, megrázó és rendkívül nehéz.
Már beszélhetek a bűncselekményről, amellyel a férjét vádolják.
Nagyon régen volt.
Segíthetek visszaemlékeznie, hogy hol történt.
1980-ban.
Kilenc éve voltunk házasok.
Igen.
Most már 47 éve.
És ön 47 éven át odaadó feleségként jóhiszemű volt a férjével kapcsolatban.
De úgy látom, hogy ő elárulta ezt a bizalmat és hűséget,
amit ön iránta tanúsított.
És ön mint jó ember el sem tudta volna képzelni…
hogy a férje ilyen szörnyűségre képes.
A férje ellen emberölés és nemi erőszak a vád.
Amikor megtudtam, hogy talán valaki mást is megölt,
az teljesen váratlan volt.
Viszont nem lepett meg.
Még nem jött el az én időm. Még nem jött el a lányom ideje.
De megtudom, mi történt Virginiában Kathleen Doyle-lal.
TITKOK HÁLÓJÁBAN: AZ ELTŰNT LÁNY
Ő Kathleen a vitorlásunkon.
Imádott vitorlázni. Jól hajózott, ezt a tengerész apjától örökölte.
Még kicsi volt, amikor az apja épített egy vitorlást.
Kathleen független volt. És bátor.
Nagyon sokat akart utazgatni.
Minél több mindent látni és átélni. Hála az égnek, ezt meg is tette.
Igazán teljes életet élt.
Huszonöt éves volt. Áprilisban töltötte be a 25-öt.
Kathleen anyja, Bert a nővérem.
De Kathleennel csak hét év volt közöttünk. Nagyon közel álltunk egymáshoz.
Egy kicsit úgy is nőttünk fel, mintha testvérek lennénk.
Kathleen nagyon szép volt.
Hosszú, fényes, vörösesbarna haj, csillogó, zöld szemek
és gyönyörű, világos arcbőr.
Százötven centi magas volt, de ő mindig úgy mondta, „másfél méter és két centi”.
KATHLEEN DOYLE NAGYNÉNJE
Jókat tudott nevetni.
Gyakran nevetgéltünk együtt.
Volt egy nagyon karizmatikus kisugárzása, de egy csendes, okos oldala is,
ezért ment olyan jól neki a tanulás.
A connecticuti Woodstockban járt egyetemre,
mert író szeretett volna lenni.
Dicsérettel diplomázott.
Mikor meghalt, maradt egy lap az íróasztalán.
NORFOLK - ’80 AUG. 31.
„Sokszor eltűnődöm azon, mi sarkall egy írót írásra.
Valahol útközben bennem is megjelent ez a késztetés.
Tudom, hogy nem állok készen az írásra.
Úgy érzem, sok-sok évet kell még élnem,
mielőtt bármi érdemlegeset írhatok.”
BIZONYTALANSÁG
Ezt írta a halála előtti héten.
Húsz éven át nem tudtam, hogyan halt meg,
mert nem hagytam, hogy elmondják. Ugyanis ha nem tudom,
akkor nem képzelhetek el semmit.
Kathleen Doyle egy kis, Cape Cod-i házban lakott a virginiai Norfolkban.
Ez egy apró, régies ház volt a város egyik csendes részén.
A háztól közvetlenül balra egy metodista templom állt.
ÁLLAMÜGYÉSZ-HELYETTES
Igazi álomotthon volt
egy frissen házasodott pár számára a katonaközösségben.
Kathleen 1979 decemberében ment férjhez.
A haditengerészetnél szolgáló férjét a következő nyáron bevetésre vezényelték.
És Kathleen egyedül maradt a házban a kiscicájával.
1980. szeptember 9-én este
egy barátnője, Vivian átment hozzá.
Megittak pár pohár bort.
Vivian azt mondta, néhány órát töltött ott, és 9:30 körül távozott.
Másnap Vivian aggódni kezdett, mert nem tudta elérni Kathleent.
Vivian megkérte a férjét, Jimet, hogy vigye el Kathleen házához.
Ahogy Vivian meglökte a bejárati ajtót…
NORFOLKI RENDŐRSÉG
észrevette, hogy az nyitva van.
A házba belépve Vivian megpillantotta a két borospoharat a kávézóasztalon
az előző estéről.
Ezt furcsállta.
Ahogy továbbment,
benyitott Kathleen hálószobájába,
és Kathleent holtan találta a hálószoba padlóján.
Emberölés miatt indult nyomozás.
Az apja, Tim telefonált.
Csak annyit mondott: „Kathleent megölték.”
Emlékszem, nekidőltem a falnak, és azon gondolkodtam:
„Ki ordít? Miért ordítanak?”
Rájöttem, hogy én ordítok.
És egyszerűen képtelen voltam abbahagyni.
Megöltek egy nőt a saját otthonában.
Rendkívül kegyetlen módon.
Túlzott brutalitással.
A szobát feldúlták.
Az ágymatracot lelökték a földre,
mintha valamiféle dulakodás történt volna.
Kathleen az ágytakarón feküdt, a padlón.
Nem volt rajta ruha.
A PADLÓN FEKÜDT
Szexuálisan bántalmazták.
SZEXUÁLIS ERŐSZAK
A halál oka külső erő okozta fulladás.
Lényegében megfojtották.
A jobb arcán egy kör alakú égési nyom volt.
Az átmérője alapján egy szivarvégtől származhatott,
vagy egy Lincoln gerendától.
A Lincoln gerendák játék építőelemek,
amikből faházszerű dolgokat építhetnek a gyerekek.
De ami ennél is furcsább: Kathleennek nem volt gyereke.
Ezeket a tárgyakat a fürdőszobában lévő szemeteskukában találták.
Érdekes, hogy ennek a játék gerendának elszenesedett a vége,
ami összhangban áll az arcon talál égési sérüléssel.
Mindez nyilvánvalóan egy rendkívül erőszakos elkövetőt sejtet.
A túl sok tényező,
ami arra utal, hogy a gyilkos magabiztosan cselekedett,
azt sugallja, hogy nem most követett el először ilyesmit.
Mikor Vivian és a férje, Jim rátaláltak Kathleenre,
megpróbálták hívni a rendőrséget.
Hallották a telefonközpontost, aki őket viszont nem.
Amikor a helyszínelők megvizsgálták a telefont, kiderült,
hogy a kagylóból eltávolították a mikrofont.
Így lényegében használhatatlanná vált a telefon,
nem hívhattak vele segítséget.
A tetthelyen a rendőrség rögtön nehézségekkel találta szemben magát,
ugyanis nem volt semmi, amin elindulhattak volna,
hogy megtalálják a kegyetlen támadást elkövető személyt.
Kerestünk azonosítható ujjnyomokat,
de nem voltak ilyenek.
Kizárólag Vivian és Kathleen Doyle ujjnyomait találtuk meg,
ami egybevágott azzal, hogy kedd este találkoztak.
Volt még néhány látens ujjnyom Kathleen férjétől.
Ő éppen egy anyahajón szolgált az Indiai-óceán közepén,
tehát a rendőrség tudta, hol volt.
Azokra a férfiakra kellett összpontosítani,
akik nem utaztak el bevetésre Kathleen férjével.
És utánanéztek a szomszédoknak is.
De miután kizárták ezeket a személyeket, nem volt min elindulniuk,
nem rendelkeztek semmiféle egyéb információval.
Az ügy 40 éven át megoldatlan maradt.
Teljesen oda az életem.
Igen.
Az a benyomásom, és a tapasztalatom is azt súgja,
hogy az ön férje hosszú időn át rengeteg rossz dolgot művelt.
Bántott másokat.
Megerőszakolt embereket. És gyilkolt.
Ez rettenetes, és bárcsak ne kéne most erről beszélnem önnek!
De a férje nagyon kegyetlen dolgot művelt.
Hogyan csaphatta be így önt és a családjukat?
Elég volt!
Rendben. Megértem.
Hallottam a nejemet. Letartóztatták?
Itt van.
- Ezt ön okozta a családjának. - Nem okoztam nekik semmit.
- De igen. - Nem.
Egy szörnyeteg.
Egy igazi szörnyeteg.
De most Bowman nyakán szorult a hurok.
És ki fog derülni az igazság.
Cathy felhívott. „Elkapták!”
AUNDRIA ROKONA
„Letartóztatják!” Mire megkérdeztem: „Várj! Mi történik?”
Telefonáltam Brendának.
Dühös volt, és annyit mondott:
„Ügyvédet fogadunk. Denny nem csinált semmit. Tévedés.
Valami olyanért tartóztatják le, ami Virginiában történt.
És ő ott sem volt!”
Azt mondta, Michiganben laktak, amikor Kathleent meggyilkolták.
Szóval Dennis nem tehette.
VIRGINIA ÁLLAM, NORFOLK
Kathleen családja hihetetlen aktívan segítette a nyomozást.
Az apja, O’Brien ezredes az amerikai haditengerészetben szolgált.
O’Brien ezredes, hasonlóan Aundria vér szerinti anyjához,
nagyon igyekezett nyomozásra bírni a rendőrséget.
Csináljatok valamit! Ne csak szövegeljetek nekem!
Tim úgy érezte, muszáj tenni valamit. Hogy cselekedni kell.
Megpróbálta kideríteni, ki lehetett az elkövető.
Miközben én a nővéremmel, Kathleen anyjával
alig bírtunk felkelni az ágyból.
Eltűnt a biztonságérzetünk.
Kathleen halálakor vele volt a cicája, akit a nővérem magához vett.
Gyakran mondogatta is: „Ha beszélni tudta!”
Aztán a cica nagyon beteg lett.
A karunkban halt meg, útban az állatorvoshoz.
A nővérem vigasztalhatatlan volt.
Tim azt mondta: „Olyan ez a nővérednek, mintha újra elvesztené a lányát.”
Tudom, hogy Timnek is ugyanakkora megrázkódtatás és szomorúság,
de ő talán nehezebben mondja ki ezeket a dolgokat.
És Tim volt az, aki úgy döntött, hogy tesz valamit.
Válaszokat akart.
Igazságszolgáltatást.
Élete végéig sürgette a nyomozást. 2016-ban hunyt el.
A rendőrség sajnos nem szolgált válaszokkal.
Nagyon sajnálom őt.
Szegény! Remélem, együtt vannak.
Rokonlelkekként megértettük volna egymást.
Tim halála után megkerestem a norfolki rendőrséget.
A család mindenképpen tudatni szerette volna velük,
hogy Tim elment,
és hogy folytatni akarjuk, elérni, hogy megoldódjon az ügy.
De válaszok nélkül maradtunk.
Bosszantott, hogy csak a tudomány előrehaladásával juthatunk közelebb ahhoz,
hogy megtaláljuk az ezredes lányának a gyilkosát.
2018 augusztusában átkerültem a Megoldatlan Ügyek Csoportjához.
Elkezdtem átnézni Kathleen aktáját.
És megtudtam, hogy két DNS-nyomot hagyott hátra az elkövető.
Ondót találtak az ágytakarón, valamint az áldozat vizsgálatakor.
És az ágytakarón lévő DNS-minta megőrződött az évek során.
A következő nagy előrelépés a genetikai származástan volt.
Roppant közkedvelt eszközzé vált a DNS-alapú családfakutatás,
de ugyanez a tudomány a bűnügyi DNS-vizsgálatokat is segíthette.
ZÖLD ÁGYTAKARÓ
Az új eljárások megjelenésekor
DNS-vizsgálatot végeztek az állami laborban az ágytakarón,
és a labor megalkotott egy férfi DNS-profilt az elkövetőhöz.
FÉRFITÓL SZÁRMAZÓ, Y-KROMOSZÓMÁS DNS-PROFIL
A kérdés az volt: „Jó, de ki ez az illető?”
AZ GYANÚSÍTOTT 31 LEHETSÉGES ROKONA
A genealógia segítségével a labor végül 31 nevet talált.
Ezek a személyek mind lehettek a gyanúsítottak
vagy a gyanúsított családtagjai.
Ellenőriznem kellett mind a 31 személyt,
és elutazni több államba is. Amennyiben az illető hajlandó rá,
DNS-mintát ad a szájából,
hogy megtalálhassuk az elkövetőt.
„Oké, jó – gondoltam. Gőzöm sincs, mit csinálok.
Mégis hogyan kezdjek hozzá?”
2019 novemberének első hetében
Norfolkban rendezték meg
a gyilkossági nyomozók regionális konferenciáját.
Smith nyomozó a norfolki rendőrségtől részt vett a konferencián.
A konferencián is folytattam a 31 név ellenőrzését.
A lista legalján szerepelt Dennis Bowman.
Mikor rákerestem Dennis Bowmanre, több figyelmeztető jelre bukkantam.
KERESÉS
Gyanúsított az örökbe fogadott lánya ’89-es eltűnése kapcsán.
És volt még egy anyag egy michigani bűncselekményről 1980-ból.
Gyilkossági kísérlettel vádolták, ami azért elég súlyos.
EMBERÖLÉS SZÁNDÉKÁVAL ELKÖVETETT ERŐSZAK
Aztán Virginiában, a jegelt ügyek konferenciáján
találkoztam valakivel Michiganből.
Véletlenül pont Bryan Fullerrel.
MICHIGANI RENDŐRSÉG
Mondtam, ki vagyok, mivel foglalkozom, és hogy itt ez a fickó.
Egy michigani bűnelkövető.
„Hogy hívják az illetőt?” Mondom: „Dennis Lee Bowman.”
Mire ő: „Ismerem Dennist,
ismerem a családját. Valószínűleg ő lesz az embered.”
Megdöbbentett.
Nemcsak azért, mert ezzel a névvel álltak elém,
hanem mert pont ott voltam azon a konferencián,
és részt vettem az Aundria Bowman ügyével kapcsolatos nyomozásában.
Nézzék, nem szokott mellém szegődni a szerencse. Rendben?
Nekem aztán mindig sikerül beállnom a legnagyobb viharfelhő alá.
Óriási mázli, hogy találkoztam Bryan Fullerrel a konferencián.
És onnantól a konferencia hátralévő részében
Smith nyomozóval a stratégiát és a további lépéseinket egyeztettük.
Először is bizonyítanom vagy cáfolnom kellett,
hogy ez az ember 1980-ban a virginiai Norfolkban volt.
MICHIGAN ÁLLAM KONTRA DENNIS LEE BOWMAN
Ahogy utánaolvastam a másik ügynek,
megtudtam, hogy Dennis egy félreeső helyre akarta csalni a lányt,
és kétszer rá is lőtt.
A jegyzőkönyv szerint a bíró azt mondta, Dennis Bowman veszélyt jelent a nőkre.
Ez a bűncselekmény 1980 májusában történt Michiganben.
Kathleent 1980 szeptemberében gyilkolták meg Norfolkban.
Michigantől 959 kilométerre.
Egy súlyos bűncselekményért elítéltet biztosan nem engednek ki a börtönből.
Kizárt, hogy ugyanez az elkövető felelne Kathleen haláláért.
Viszont aztán a kezembe került egy bírósági jegyzőkönyv
Dennis Lee Bowman 1980-as letartóztatásáról.
„Bíró úr, az ügyfelem nincs itt. A haditengerészetben szolgál,
és kéthetes kiképzőtáborban vesz részt a virginiai Norfolkban.”
1980. SZEPTEMBER 16.
A keltezés 1980. szeptember 16.
Dennis a virginiai Norfolkban volt, mikor Kathleent megölték.
Akkor már tudtam, hogy ő az.
Csak egy DNS-minta kellett tőle az összevetéshez.
A LEGJOBB NYOMOZÓ A VILÁGON
Dennist és Brendát zavarta, amit Cathy állított róluk.
Négyszer telefonál esténként,
éjfélkor, éjjel egykor, és azt mondja: „Elkapunk. Megölted őt.”
De ez nyitott a számunkra egy kommunikációs lehetőséget,
hogy Bowmanék bejöjjenek, és beszéljenek Cathyről.
Pont, mint a vadnyugaton.
Szépen betereltem őket.
Dennis és Brenda bejöttek.
ALLEGAN MEGYEI SERIFFHIVATAL ÉS BÖRTÖN
A találkozón innivalót kínáltunk.
3-AS KIHALLGATÓ
Mr. Bowman egész idő alatt kortyolgatott.
Másfél éve zaklat egy hibbant nőszemély,
gyilkosnak nevez minket, és pletykákat terjeszt Allegan megyében.
Cathy hall valami téves dolgot,
és még jobban félreértelmezi.
Aztán megismétli Aundria hazugságait, hogy:
„Apu és anyu ezt meg azt csinálta. Bla-bla-bla.”
A történtek ellenére a mai napig képtelen vagyok elviselni a hazudozókat.
Annyira zaklattam őket, hogy kétségbeesésükben
egyenesen a rendőrség karjaiba menekültek.
És a kriminalisztikában jártas Dennis Bowman simán ivott egy pohárból.
Letette a poharat. Haverdink pedig megköszönte.
Megvizsgáltattuk a DNS-ét, és megkaptuk az eredményt.
A jelentés szerint a takarón lévő DNS
százszázalékosan Dennis Bowman DNS-e.
A börtönbe tartunk.
Megpróbálok beszélni Dennis Bowmannel.
Dennis néha furán viselkedik.
Attól függ, éppen milyen kedve van,
hogy szóba áll-e velem, vagy sem.
- Üdv, Dennis! - Magát hogy hívják?
Jon.
Dobtam a nyomozót a nevemből. Nem viseltem jelvényt sem.
Jon Smith akartam lenni előtte. Nem Smith nyomozó. Jon Smith.
Kér esetleg valamit enni?
Nem.
Mikor nem akart enni, megkérdeztem tőle:
„Hozhatok azért valamit?”
És megmondta kerek perec:
feketekávét kér, és mandulát, de nem sózottat.
Ő akarta irányítani a beszélgetést
taktikázással és a játszmáival.
Macska-egér játék volt.
Hé, Dennis, dirigálni szeretnél? Te leszel a hajóskapitány.
Nincs is itt!
Levette a bilincsemet, becsukta az ajtót, és kisétált.
Hozott egy erősen pörkölt Starbucks kávét, most iszom.
Azt mondta, dumálhatunk, amíg kávézok.
Nagyon rendes velem, drágám.
A cél egy vallomás volt. Tudni akarom, mit tettél Norfolkban 1980 szeptemberében.
De ahhoz, hogy idáig eljussunk:
„Segíteni jöttem. Azért vagyok itt, hogy meghallgassalak.
Nem is muszáj az ügyről beszélnünk. Bármiről cseveghetünk.”
És hagytam, hadd mondja.
Sok-sok órán át.
- Hogy van a térde? Tudom… -A térdem oké, de a hátam iszonyúan fáj.
Fáj?
Tizenkét éves korom óta gyűjtöm a szúró-vágó fegyvereket.
- Értem. - Száztizenöt darabom van, tudja?
Soha életemben nem hallottam az anyámtól, hogy „szeretlek”.
És az apám azzal búcsúzott el tőlem:
„Anyádnak aranyból van a szíve. Kemény és rideg.”
Sikerült annyira a bizalmába férkőznöm, hogy végül azt gondolja:
„Ez a fickó megért engem.
Megérti, miért tettem azt, amit.”
És ekkor Dennis végre mesélni kezdett nekem az ügyről.
Elmentem a kéthetes gyakorlatra.
Úgy másfél hete lehettem ott…
ezer kilométerre minden ismerősömtől.
Fel voltam húzva, mint a vekker.
És másfél hét után azt mondtam: „Baszki! Le kell lépnem erről a hajóról.”
Kimentem, és csak úgy mászkáltam.
Aztán benéztem egy kis bárba.
Leültem, és kértem egy dupla whiskyt kólával.
Cefetül bepiáltam. Hülyére ittam magam.
Sötét volt.
Azt sem tudtam, merre járok.
Egy utcán sétálgattam.
És egy ház mellé értem.
Minden fény lekapcsolva. Nem áll autó a kocsibeállón.
Gondoltam: „Hagytak vajon valami pénzecskét odabent?”
Úgyhogy megkerültem a házat.
És az egyik ablakhoz mentem.
Egy kampós retesszel volt bezárva.
Elővettem egy bicskát.
Kinyitottam az ablakot.
Majdnem beestem, olyan matt voltam.
Saturészegre piáltam magam.
Bementem a házba, a nappaliba.
Pénzt kerestem. Világos?
A konyhába mentem.
Megnéztem a keksztartót.
Abban semmi.
Volt egy másik ajtó.
De mikor benyitottam,
az a nő felült, és sikoltozni kezdett. Befogtam a száját a bal kezemmel,
a jobbal meg visszatoltam.
De még a kezemben volt a bicska.
Értem.
És miközben próbáltam visszanyomni, a nő elkapta azt a kezemet.
És itt belefúródott.
Úgy adja elő, úgy meséli el nekem,
mutatva a mozdulatot,
mintha az áldozat hibája lett volna.
Mintha a nő vitte volna rá, hogy bántsa.
Mikor kezdtem lenyugodni,
ő még az ágyon feküdt, és mocorgott. Annyit mondtam neki: „Hölgyem, elmegyek.”
És kisétáltam az ajtón.
Kihagyja a többi kulcsfontosságú részletet,
de emlékszik, hogy a végén a nő felült, és ő azt mondta:
„Hölgyem, elmegyek.”
És onnantól kezdve tudtam:
arra játszik, hogy elbagatellizálja, amit azon az estén tett.
Kérdeznék valamit, Dennis.
Szavakba tudná önteni és leírni,
hogy mit érzett akkor?
Ez…
emberivé tenné az érzéseit.
Egy démon volt.
Meséljen erről a démonról!
És akkor teljesen megváltozott a hangja, a viselkedése.
Nagyon lehalkult a beszéde, mintha megszállta volna valami.
Aztán elkezdte lerajzolni a démont.
Ez itt Dennis.
A démon meg itt volt, közvetlenül előtte. Rendben?
Miközben beszélt, egyre nagyobb és nagyobb lett az a kör.
Apró, hegyes szakálla volt, szarva és karmai.
Igen.
Itt a démon.
És még mindig próbál előbújni.
De nem hagyom.
Teljesen megváltozott, mikor arról a démonról beszélt.
Ott volt az alkalom, hogy szembesítsem a szembetűnő ellentmondásokkal.
- Emlékszik, hogy szexelt-e a nővel? - Nem.
- Pedig ez a lényeg, Dennis. Muszáj… - Nem látom. Én…
Próbálom látni. Jó? Keresem.
- Vagy tagadja…? - Nem!
Nem tagadom. Csak próbálom látni. És…
- Azt látja, hogy a nő ott ült… - A hasát látom.
Jó.
Amikor a kést ide…
Nyilvánvalóan meztelen lehetett.
Nem, fel volt öltözve.
Itt biztos nem volt rajta ruha, ha láthatta a hasát.
Nagyon megverte azt a lányt.
Nem!
Durván megverte a lányt.
És szétszurkálta.
Nem. Csak egyszer szúrtam meg. Egyszer…
Honnan tudja?
- Egyszer! - Ha olyan részeg volt.
Mikor… Mert még mindig látom a fejemben.
- De semmi egyebet nem lát… - Semmit.
Vagyis nem tudja.
Kathleent szúrások érték a mellkasán.
És a hátán is.
A kezét hátrakötötték egy zsinórral.
A nyaka köré elektromos kábelt tekertek.
Betömték a száját.
Számos zúzódás volt a testén,
a fejtől kezdődően egészen a hasi területig.
Miután Dennis mindezt hallotta, teljesen megváltozott.
Nem nézett rám. Nem akart többet beszélgetni.
Nem volt hajlandó tárgyalni velem. És ez nem rá vallott.
Nagyon gyerekesen viselkedett.
Nem én tettem.
Gondolja végig, és visszaviszem magát az őrsre, rendben?
Nem én tettem.
Adjon pár percet, Dennis!
Nem én…
Nem én voltam.
Megint megtettem.
Ott akkor elégedett voltam azzal, amit elmondott nekem,
mert tudtam, hogy a bíróságon
nehéz lesz megváltoztatnia ezt a vallomást.
Nem én tettem!
- Visszamehetünk? - Igen.
Rendben.
Jól érzi magát?
Nem.
Most, hogy tudja: Denny gyilkosságot követett el Virginiában,
felmerül önben bármi kétely Aundriát illetően?
Nem tudom, mit higgyek. Tényleg nem tudom.
Elhiszi nekünk, mikor azt mondjuk, hogy ő tette?
Vagy még mindig reménykedik, hogy nem ő volt?
Mindig van remény.
Hogy Aundria nem halt meg.
Tudom.
Dennis Bowman ismert bűnügyi múltja,
illetve az, hogy eltűnt a lánya, és ő jelentette be az eltűnést,
egyértelműen őt teszi az első számú gyanúsítottá.
De foglalkoztatott minket az nő is…
MICHIGANI RENDŐRSÉG
aki az Aundria eltűnése utáni 30 évben vele élt.
Az a kérdés, hogy ha van valami titok,
a feleség tud-e róla.
Ennek a történetnek egy jelentős része igazából Brendáról szól.
Ez egy előre fizetett hívás. A hívó fél…
Dennis Bowman.
A hívás fogadásához nyomja meg a nullás gombot!
Szia, kaptál ma valamit?
Nem kellett volna.
Megríkattál.
Én is sírtam, mikor megrendeltem.
Dennis egyetlen köldökzsinórja a világgal Brenda volt.
Rajta kívül senkije sincs.
Tennünk kellett volna valamit, mikor kiengedtek az első után.
Elmehettünk volna tanácsadásra.
Meg kellett volna oldanunk az egészet.
Odaadó feleség volt, kitartott a férje mellett, hitt benne,
ás abban, hogy a férje megjavulhat.
Szeretlek.
- Én is szeretlek. - Bár néha a pokol közepére kívánlak.
Nem hibáztatlak érte, drágám. Otthon lenne a helyem, nem itt.
Figyeltük a telefonbeszélgetéseiket.
Világossá vált, hogy Dennis még mindig a felesége kegyeit kereste.
Még mindig szerette, és remélte, hogy ez kölcsönös.
Szeretlek.
Gondolhattál volna erre 40 évvel ezelőtt.
De 40 évvel ezelőtt hülye voltam.
Azt kívánom, bár sose mentél volna Virginiába!
Igen, én is.
Ettől egyszerűen megáll az eszem!
Miféle ember… Milyen nő tud együtt élni ezzel?
Ha Brendára gondolok, még jobban begőzölök, mint ha Dennisre.
Ugyanannyira hibáztatom. Komolyan.
Bőven lett volna ideje átgondolni, mégsem törődött senkivel,
csak magával és Dennisszel. Úgyhogy rászolgált a haragomra.
Nem akarod elhinni ezt arról, akihez hozzámentél, akit szeretsz,
és akivel le szeretnéd élni az életed.
Viszont ha bizonyíték van rá, hogy elkövette ezeket a dolgokat,
akkor hogyhogy nem vagy képes azt meghallani?
ÁLLAMI RENDŐRSÉG
Bár Dennist letartóztatták egy brutális gyilkosságért,
ami Virginiában történt,
továbbra is az a célunk…
MICHIGANI RENDŐRSÉG WAYLANDI RENDŐRŐRS
…hogy megtaláljuk Aundriát.
Tudtuk, hogy Dennis Michiganben akar maradni.
ALLEGAN MEGYEI ÜGYÉSZ
Tudtuk, hogy ki fogják adni Virginiának.
És ekkor találtuk ki a tervet, a cselt.
Tudod, hogy Virginiában lehetetlen megoldani a látogatást.
Tudom.
Sue megkérdezte, átköltözöm-e Virginiába egy időre.
- Azt mondtam, nem tehetem. - Nem.
Brenda itt van, Michiganben.
Ha Dennis tudja, hogy élete végéig börtönben marad,
akkor vajon hol ülne inkább?
És azt feltételezzük, hogy inkább Michigant választaná,
hogy Brenda látogathassa.
Úgy döntöttünk, felajánljuk Dennis Bowmannek,
hogy ha elmondja az igazat Aundriáról,
akkor fontolóra vesszük, hogy Michiganben maradhasson.
Tehetnék valamit, amire már meg is kaptam az engedélyt:
ha tudom, hol van Aundria,
ha megtalálom Aundriát,
és lezárhatom az ügyet Brenda és a maga számára…
akkor itt tarthatom önt Michiganben,
közelebb Brendához és Vanessához.
De nem tehetek ezért semmit.
Nehéz volt vele. Makacskodott, hiszen egy csapat segítette:
támogatta Brenda Bowman, és a lánya is kiállt érte.
Jó lenne, ha itt maradhatnál,
de azt ne ismerd be, amit nem követtél el!
Folyton ezt mondom.
Mire ő azzal jön, hogy: „Előfordulnak balesetek vagy…
Tegnap erre már azt mondtam: „Családtagot nem ölünk meg. Nem.
Haragudhatunk rájuk, kiabálhatunk velük.
Néha veszekedünk is. Na de nem öljük meg őket.”
Erre ők: „Nem ölünk meg senkit.” Jézusom!
Szerintem fogalmuk sincs, milyen egy igazi család.
Ja! És óriási gödröket ástak.
Jó, rendben. Szóval felásták a kertet?
Az egész kertet.
Jesszusom!
Nem tudom, mit keresnek. Tényleg fogalmam sincs.
Mikor a norfolki rendőrség letartóztatta Mr. Bowmant
Kathleen Doyle meggyilkolásáért, besegítettünk nekik a házkutatásnál
földradarral és halottkereső kutyákkal.
Nemcsak Kathleen Doyle ügyében kerestünk bizonyítékot,
hanem Aundria nyomai és maradványai után is kutattunk a háznál.
Nagyon fura érzés, alig tudom leírni.
Facsarja a lelked a bánat, mégis azt kérdezed:
„Hogyhogy nem ásták még ki?”
Biztos voltam magamban. Biztos abban, hogy megtalálják, amiről beszéltem nekik.
De nem jártunk sikerrel. Nem találtunk semmit.
Nyomást gyakoroltunk Dennisre Aundriával kapcsolatban.
Nem tudom, hol a lányom.
Hiába mondom,
mert maguk egyre csak azt ismételgetik: „Talán baleset volt.
Lehet, hogy elvesztetted az önuralmad, vagy…”
Nem borul el az agyunk annyira, hogy megöljük a gyerekünket. Nem!
Ködösítenie kellett.
És tudtam, hogy előbb-utóbb
alkudozni kezd Alexisről.
3-AS KIHALLGATÓSZOBA
Dennis egyszer csak szólt, hogy találkozni akar Brendával.
Ez egy nagyon különleges kérés,
engedélyeztettük a seriffhivatallal,
és találkozót szerveztünk Dennis és Brenda között,
amit Haverdink nyomozóval felügyeltem.
Ahogy Dennist a kihallgatószoba felé kísérték, összefutottam vele a folyosón.
A legelső mondata az volt: „Remélem, működnek a kamerák.”
- Szia! - Üljön ide, Brenda!
Foglaljon helyet, Brenda!
Ez most különleges. Nem szokták hagyni. És csak azért engedélyezték…
Drágám, olyat tettem, amit rettenetesen szégyellek.
Istenemre mondom.
Aundria meghalt.
Az elejétől fogva halott volt.
Aznap hazaértem a babával. Aludt a kicsi.
Bevittem a babát a nappaliba, és lefektettem a kanapéra.
Aztán felmentem a lépcsőn.
Aundria épp kilépett a hálószobánkból.
„Mit csinálsz?” – kérdeztem. Azt felelte, hogy elmegy.
Veszekedni kezdtünk.
Mondom neki: „Nem mehetsz el! Nem mész te sehova!”
Mire ő: „Akkor…
újra szólni fogok a tanácsadóknak, hogy molesztáltál.”
„Nem mész sehova!” – mondtam. És megütöttem.
Hátraesett, és lezuhant a lépcsőn.
Nem! Nem tettél ilyet!
Ne valld be, amit nem tettél!
Fáj, drágám.
Lerohantam a lépcsőn.
Megnéztem, és nem volt pulzusa.
És nem lélegzett.
Volt rajta egy nagy…
Valami nem stimmelt a nyakával. Csúnyán nézett ki a nyaka.
Félrefordult a feje,
és élettelen szemekkel meredt a semmibe.
Meghalt.
Nem veszíthettelek el téged.
És Vanessát. Csak 14 hónapos volt.
Fogalmam sem volt, mit csináljak. Mert tudtam, ha elmondok mindent…
akkor visszavisznek a börtönbe.
Bebugyoláltam egy takaróba.
Aztán kivittem, elrejtettem a fészerben.
Hívtam a rendőrséget és azt mondtam, Aundria eltűnt.
Ott feküdt pár napig.
Találtam egy kartonpapír hordót.
Megpróbáltam betenni a testét a hordóba.
De nem fért be.
Drágám, ahhoz, hogy beférjen, le kellett vágnom a lábait.
Aztán egy vagy két nap múlva,
amikor a szomszédok kirakták a kukákat,
én is kigurítottam és odaállítottam a hordót.
És másnap reggel már nem volt ott.
Harmincvalahány év!
Igen.
Harmincegy év.
De amíg nem mondtam el neked…
reménykedhettél.
Sajnálom, hogy becsaptalak.
Tudom, mitől féltél.
Viszont ő a lányunk volt. Segítséget kellett volna hívnod neki.
- Annyira védtelek Cathyvel szemben! - Tudom.
Istenem!
Belegondolni sem merek, mit művelt a lányommal.
Mert ami igazából történt… az nagyon durva.
De a meséje maszlag. Minden, amit mondott, kamu.
Nem hiszem el, hogy az a 14 éves lány leesett a lépcsőn.
Egyre inkább a lányom tehetett róla. Nem hallottam, hogy Dennis hibázott volna.
Akárhogy történt, lelökte a lányomat a lépcsőn.
Feldarabolta azt a lányt. Feldarabolta.
Én mondom, Dennis egy szemét, gyáva alak.
Csak egy gyáva tesz ilyet.
A keresés meg a szórólapozás alatt maga mindvégig tudta…
Tudtam, hogy nem igaz.
És azt mondta, a pénz…
Az eltűnt.
Elégettem a táskát és a kabátját, ami ott hevert.
És szerintem az történhetett, hogy nem néztem bele a táskába.
Abban lehetett a pénz. Talán elégettem.
Nem tudom. De eltűnt.
Mikor égette el a táskát?
Miután kivittem őt.
- Mielőtt hívta a rendőrséget? - Igen.
Valószínűleg még égett, mikor kijöttek.
Körözést adtak ki a lányom ellen. Gyanúsított volt, Dennis pedig az áldozat,
mert azt állította, Alexis pénzt lopott.
Én…
Ne tudjátok meg, ez mennyire feldühít!
Aztán szólt valaki, hogy látták őt Hollandben.
Azt nem én mondtam.
„Láttuk Indianában. Egy bárban volt.”
TÁNCOLÓ LÁNYOK - SZALON
Arról mit gondolt?
Hogy jó.
Mert elterelte rólam a gyanút.
MICHIGANI RENDŐRSÉG WAYLANDI RENDŐRŐRS
Tudtuk: ahhoz, hogy nagyobb eséllyel lehessen megvádolni és elítélni Dennist,
igencsak hasznos volna, ha megtalálnánk Aundria maradványait.
3-AS KIHALLGATÓSZOBA
Tudtuk, hogy szorít minket az idő,
mert Dennist Virginiába viszik, hogy feleljen az ottani vádakra.
A nyakát törte, de attól még szerettem őt.
- Persze. - Bizony.
Engem nem tudott megetetni.
És szerintem senki mást sem.
Brendát. Brendát átejtette.
Azt hiszem, még mindig szereti Dennist,
és ezt kissé nehéz megérteni azok után, amiket Dennis bevallott.
Csak te ismered az igazságot.
És Isten.
Brenda rendíthetetlenül kitart a férje mellett.
A telefonban azt mondta:
„Csakis az számít, hogy szeretjük egymást.”
Sue kiselőadást tartott nekem.
„Felfoghatatlan a számunkra, mennyire fájhat neked…”
Igen.
Úgy mondta, mintha élve daraboltad volna fel Aundriát.
- Na persze. - Úgy adta elő.
ÁLDOTT OTTHON
És párszor válaszoltam nekik: „A felét sem ismeritek az igazságnak.”
Ezt nem tudjuk felfogni Craiggel.
Képtelen vagy Aundriára gondolni? Arra, amin ő keresztülment?
Vagy Kathleenre?
Ez nem borzaszt el?
Hogyhogy nem vette észre?
Az orrod előtt történik. Hogy nem veszed észre?
Nem vagy ártatlan. Ne próbáld eljátszani! Nem áldozat vagy.
Ne mondja nekem senki, hogy az a nő nem tudta, mi történik,
miután láttam, Dennis hogyan bánik Aundriával!
AUNDRIA BARÁTJA
És az nem az első eset volt.
Brenda csak ült ott, és nem tett semmit.
Nem. Neki is rács mögött a helye.
Le kell csukni mint bűntársat.
AUNDRIA BARÁTJA
Nem értem, miért nem ugyanannyira bűnös.
Csak annyit mondhatok, amit aznap hallottam,
és amiben annyi éve hiszek.
Filippi 4,13 az egyik sarokban.
MINDENRE VAN ERŐM KRISZTUSBAN, AKI MEGERŐSÍT ENGEM.
Lent pedig Ézsaiás 41,10.
NE FÉLJ, MERT ÉN VELED VAGYOK;
Nem vehetitek el tőlem a szerelmemet, sem az én Istenemet.
Mert én ilyen vagyok.
Akár tetszik nektek, akár nem.
Szerintem Dennis a manipuláció mestere volt.
A legjobb hazugság az, ami nagyrészt igaz. Rendben?
Minden története légből kapott.
És Brenda valamiért elhitte.
Brenda csak egy bábu volt.
BRENDA UNOKATESTVÉRE
Elég megnézni, miket művelt Dennis.
És sikerült eltitkolnia. Nyilvánvalóan nem kevés munkájába telt.
Vagyis…
okosabb volt, mint hittük.
Az egész sztori, hogy kitette a lányt a szomszéd szemete mellé,
lehetséges, de túl kockázatosnak tűnt.
Úgyhogy elcsíptük a Brendának írt leveleit,
és ezek ellentmondtak pár dolognak, ami a vallomásában szerepelt.
2019. december 12.
Édes szerelmem!
Szeretném, ha tudnál valamit. De ez maradjon köztünk!
Aundria tényleg elesett.
A nyakát törte, és elrejtettem a holttestét.
De nem dobtam ki a szemétbe.
Egy rendes sírba tettem, egy magántemető mellé.
2019. 12. 28.
Farmert viselt, és a kedvenc pulcsiját.
Egy arany nyaklánc van rajta szívvel és kereszttel.
Tiszta, fehér lepedőt tekertem köré.
Szorosan, mint egy múmiára.
Piros szalagot kötöttem a kezére és a lábára.
Szerette azt a színt.
Aztán egy új, kétszer két és fél méteres, ezüst ponyvára fektettem.
Faforgácsot, szegfűszeget és fahéjdarabokat szórtam
a teste és a ponyva közé,
majd betemettem a sírt, és megöntöztem a földet.
Két hétre rá még eléggé látszott a helye.
Két hónappal később már nem.
Harminc év alatt több mint százszor mentem el mellette.
Biztos, hogy Istennel van.
2020. 01. 03., PÉNTEK
Azt mondod, nem ismered az igazságot.
Az igazság az, hogy szeretlek. Szeretem Vanessát.
És szerettem Aundriát.
Ötven éve ismersz, és azt állítod, már nem tudod, ki vagyok?
Akkor neked kell ezt eldöntened.
Én sosem foglak elfelejteni.
Örökre a szívembe véstelek.
Denny.
Komolyan vettük a leveleket.
Átfésültük a környék temetői melletti területeket
földradarral és halottkereső kutyákkal,
és minden egyes levelet úgy kezeltünk, hogy Dennis talán igazat mond.
Tudja, hogy figyeljük a hívásokat és a leveleket.
- És a leveleket. - Hány sztorinál tartunk eddig?
Háromnál vagy négynél.
Igen, és melyik az igaz?
- Hát… - Melyik az igazság?
Erre maguknak kell rájönniük.
Egyedül ön tudja, hol a lány.
Így igaz.
És én leszek az, aki élete végéig megőrzi ezt a titkot.
Szerintem ez egy játék volt a számára. Mégis mit veszíthet?
Egy kicsit ezt mondja, egy kicsit azt. És kiviszik a cellájából.
Nem teregeti ki az összes lapját.
Elég jártas a bűnügyekben, hogy tudja:
csepegtetheti az igazat, és játszadozhat a nyomozókkal.
De a zsaruk nem vették be.
Hála az égnek!
És a rendőrség Brendát használta Bowman becserkészéséhez.
Tudunk arról, hogy mást mesélt a feleségének.
Ezzel az a probléma, Dennis,
hogy emiatt most ő is belekeveredett ebbe az egészbe,
pedig neki nem kéne. Rendben?
Ez bizony gond Brenda számára.
És tudom, hogy ön nem akar bajt a feleségének.
Állítólag fontos magának Brenda. Mégis kit védelmez?
Nem mondom el, hol van eltemetve a lányom.
A pszichológiai nyomozás részévé vált, hogy megpróbáltunk beszélni vele.
A feleségét, Brendát használtunk Dennis Bowman ellen.
Találkoztunk Brendával az otthonában.
És azt mondtuk neki: „Dennis tartozik önnek ezzel.
Ennyi ideje rejtegeti a lányukat. Tartozik önnek ezzel.”
A hívó fél…
Dennis.
…egy fogvatartott az Allegan Megyei Büntetés-végrehajtási Központból.
A hívást rögzíthetik és megfigyelhetik.
Lehet, hogy nem akarod hallani, amit mondani fogok…
Gyerünk, mondd csak!
Az ügyész továbbra sem hajlandó vádat emelni a holttest nélkül.
Rendben.
Ha mégis úgy döntenél, hogy elmondod nekem, amit tudnom kell,
akkor Michiganben maradnál az életfogytiglanra,
és akkor látogathatnánk téged.
Nem ígérik biztosra,
de muszáj minden szalmaszálba belekapaszkodnom.
Brenda számára Aundria ügye még lezáratlan.
Úgy láttuk, bizonyára kételkedik abban, hogy mit is gondoljon.
A hívó fél…
Dennis.
A hívást rögzíthetik és megfigyelhetik.
Képtelen vagyok összeszedni magam.
Álmodom róla.
Miről álmodsz?
Aundriáról. Rólad. Mindenről.
Megnyugvást szeretnék azzal, hogy tudom, hol van.
Azt akarom, hogy itthon legyen velem a kislányunk egy szép urnában.
Akkor végre tudni fogom, hogy hazajött, és jó helyen van
annyi év után, hogy elment.
Világos, hogy egy olyan történettel próbál előállni,
ami Brenda számára még éppen csak elfogadható.
Igazi sírba temettem…
Örökké ezzel kell együtt élnem?
Nem kell semmivel együtt élned.
Ha nem tudunk túllépni ezen…
Én nem tudok! Nem tudok teljesen túllépni rajta!
Próbáltam elmagyarázni neked!
Mostantól csakis Isten segíthet nekünk.
Ez az egész nélkülözi a logikát és a józan észt.
De ő úgy gondolta, továbbra is irányítja a feleségét.
Ezért azt szerettük volna, ha Brenda szembeszáll Dennisszel.
Már nem érdekel, Denny. Így vagy úgy,
bármi is történt, én akkor is szeretni foglak.
Van egy lehetőség, hogy mégis valamiféle életet élhessünk itt, Michiganben.
Hallani akarom, hogy nem adod fel a reményt.
Ez mindenünk.
Hiszek neked, drágám.
Kezdtem úgy gondolni, hogy Dennis sosem vallja be, hol a lányom holtteste.
Fogytán volt a türelmem.
Egy hosszú nap után
Bryannel beültünk pár sörre a Grand Rapids-i sörfőzdébe,
mikor Todd Workman felhívta Bryant, és azt mondta:
„Brenda az imént beszélt Dennisszel. Ezt hallanotok kell.”
Elárulom neked, hol van Aundria.
Nagyon közel.
Remélem is.
- Bizony. - De…
Brenda, Aundria a kertünkben van eltemetve.
Nem is itt laktunk! Nem…
- Akkor még nem itt laktunk! - Brenda! Ott van.
A régi házunknál, ott ástam el a hordót.
Mikor kiderült, hogy elköltözünk, átvittem oda.
Ástam egy gödröt, és beletettem a hordót.
Aztán betemettem az egészet.
Aundria egész idő alatt ott volt.
Most már tudod.
Csípős hideg volt.
Kivonult a helyszínre az antropológuscsapat.
És elkezdtük lassan eltávolítani a földet a területről.
De még mindig nem tudtuk, hogy helyes-e az információ,
vagy csak Dennis újabb tündérmeséje.
Metta szólt nekem.
„Ott vannak.
Buldózerrel és sátorral.”
Végre pontosan ott voltak, ahol ő.
Egyszer csak felemelkedett a markolókanál.
Egy hordóabroncs.
Leálltunk.
Mintha lelassult volna az idő.
Az antropológusok bemásztak a gödörbe
a fogkeféikkel meg a kis csákányaikkal és lapátjaikkal,
nehogy ne vegyenek észre valamit.
És a következő lapát föld után az antropológusok megálltak.
Egy csont volt ott.
Istenem!
Szomorú volt kiásni egy gyereket, aki 30 éven át feküdt ott.
És az is szomorú volt, hogy Brenda, aki a házban várakozott, mialatt ástunk,
azt a hírt kapta, hogy Dennis igazat mondott,
és a hátsó kertben temette el a lányukat.
Nem mondták, hogy Aundria az. Csak annyit, hogy maradványokat találtak.
Aztán álltam még ott pár percig.
Megfordultam, és Todd visszakísért a házba.
Csak annyit tudtam mondani neki: „Ezúttal nem hazudott nekem.
Nem hazudott, Todd.”
A maradványok négy külön zsákból kerültek elő,
abból a hordóból.
Egy pelenkákkal teli szemeteszsákban volt.
Valószínűleg a szag elfedésére.
Ez Dennis Bowman.
Volt a zsákban egy Peppermint Pattie mentolos csokitalléros csomagolópapír
1989-es dátummal.
Ezzel világossá vált számunkra,
látva az 1989-es dátumot, hogy Aundria nem tűnt el. Nem szökött el otthonról.
Abban a hordóban volt attól a márciusi naptól kezdve.
Olyan hihető volt az a levél, amiben a temetőről írtál…
Etettem őket, és reméltem, hogy majd jobban érzed magad tőle.
De nem lett jobb neked.
Nyafogtál, hogy mennyire szeretnéd, ha ő ott lenne melletted
egy urnában, a polcon.
Gondoltam, ha azt hiszed, rendes temetést kapott,
megfelelőt, tiszteletteljeset,
akkor talán azt mondod majd: „Jó, ennyi elég.” De nem.
Nem akarom, hogy dühös legyél.
Legalább ott lesz veled egy fémdobozban, a polcon.
Tessék, most már tudod, hogy egy szemét, mocskos rohadék vagyok.
Nem változott semmi. Még mindig szeretlek.
A hátralévő hívásidő egy perc.
Denny! Hallottad, amit mondtam?
Hallottalak.
Itt a vége, drágám.
Szia!
Íme, a boncolási jegyzőkönyv.
Igazolnunk kellett, hogy tényleg ő Aundria.
Erre az egyetlen mód a DNS-vizsgálat volt.
Kaptunk DNS-mintát Cathytől.
„A vizsgálatot elvégeztük.
A minták között fennálló teljes egyezés
igazolja az anya-lánya rokoni kapcsolatot…” Jézusom!
„…a csontmaradványok és Catherine Terkanian között.”
Kiásattam. Megvannak a csontjai.
Mintha éveken át kiabált volna abból a kertből.
Cathy gyanúja, miszerint Dennis a tettes,
és hogy Aundria a hátsó kertben van eltemetve,
és hogy mindez igaznak bizonyult, az szinte megmagyarázhatatlan.
Ezt súgta az anyai ösztöne.
ELTŰNT
Évek óta mutogatott pontosan arra a helyre.
Nagyon meglepődtem, hogy ott volt a lány.
Őrültségnek hangzott akkor?
Igen, persze. De Cathynek igaza volt.
Láthatóan nem lehetetlen, de azt hiszem, igencsak valószínűtlen.
Brenda, van pár egyéb dolog is, amit Denny bevallott nekünk,
amiket elkövetett.
Szeretné hallani ezeket?
Nyilvánvalóan nem akarta, hogy tudjak róluk.
Elmondom. Ön megérdemli, hogy tudjon ezekről.
A férje bevallotta, hogy mikor San Diegóban állomásozott,
még mielőtt önök összeházasodtak, szexuálisan bántalmazott egy nőt.
Azt is elmondta, hogy röviddel az esküvő után
szexuálisan bántalmazott két nőt San Diegóban.
Aztán a ’80-as évek elején
szexuálisan bántalmazott egy újabb nőt egy lakókocsiparkban.
Nem ismerem azt az embert.
Bizony.
Csak ültem ott, és azt mondtam nekik,
hogy fogalmam sincs, ki az, akiről beszélnek.
Nem is tudtam, hogy ez mennyire igaz.
Sajnálom.
Beszélgettünk arról a Metta nevű lányról,
akit elraboltak a Szélmalom benzinkútról.
És a Silver Creek kempinghez vitték.
Nem, arról semmit sem tudok.
Ő tette.
Csak nem tudták mivel bizonyítani.
De ő volt.
Rengeteget kárt okozott a városkánknak.
És tudom, hogy Dennis Bowmannek további áldozatai is lehetnek.
Szóval ennyi az összes sötét titka?
Ennyi…
Ez minden sötét titkom.
Erőszakos, többszörös szexuális bűnelkövető.
Úgyhogy továbbra is ott motoszkál az emberben egy zavaró gondolat.
Nehéz elképzelni,
hogy amit Kathleen Doyle ellen elkövettek,
olyasvalaki tette, aki korábban sosem gyilkolt.
Tudjuk, hogy nem Kathleennel kezdődött 1980-ban.
Ha beismert számos, nők elleni erőszakot,
köztük legalább két emberölést,
vajon mi az, amiről nem tudunk?
Ki tudja, mit tett? Ez egy szörnyeteg.
Szólni kell mindenkinek, mert vannak még áldozatok.
Segíteni akarok más ügyek megoldásában.
Ezt súgja a szívem.
Talán azoknak a nőknek a lelke hajt,
akiket megerőszakolt, megölt, minden gyereké, akit molesztált.
Talán bennem van mindegyikük lelke.
És én leszek Bowman legrosszabb rémálma.
DENNIS NEM TAGADJA
AZ AUNDRIA BOWMAN ELLEN ERŐS FELINDULÁSBÓL ELKÖVETETT EMBERÖLÉST.
2022. FEBRUÁR 7.
Ma lesz ítélet az erős felindulásban elkövetett emberölésben.
Igazából szándékos emberölés, de…
nekem ez is megfelelő lesz.
A gyerekem erős felindulásból történt megölése.
És felháborít, hogy Dennis ezt tette vele.
Viszont ez egy másfajta düh.
És valami megnyugvást is érzek végre Alexisszel kapcsolatban.
Talán ez.
ALLEGAN MEGYE
Metta, csináljuk!
A vád készen áll, bírónő.
Aundria 30 éven át ott volt eltemetve,
és nem mondhatta el, mi is történt vele valójában.
A vádlott kioltotta Aundria életét, és elrejtette a holttestét.
Ebben az ügyben Aundria nemcsak a hangját vesztette el, de az életét is.
Sosem nőhet fel, és nem élvezheti az életet felnőttként
azon családtagjai és barátai körében, akik valóban szerették őt.
Csaknem 40 éve végzem ezt a munkát.
És képviseltem a vádat lezáratlan gyilkossági ügyekben.
KERÜLETI FŐBÍRÓ
De ennyire felkavaró anyagot még nemigen olvastam.
Jelen ügyben azt a büntetési tételt tartom helyénvalóbbnak,
amely 35-től 50 évig terjedően elzárja önt a közösségünktől.
Ez a bíróság határozata.
A csapatunk végképp nem akarta,
hogy Bowman utoljára még eldönthesse,
melyik börtönben tölti le a büntetését
a számára kedvező módon.
Minden tőlem telhetőt meg fogok tenni, hogy Bowman ne szabhasson meg semmit.
A mai napon ítéletet hirdetünk Dennis Lee Bowman ügyében,
aki 1989-ben meggyilkolta és megcsonkította
a 14 éves, örökbe fogadott lányát, Aundria Michelle Bowmant.
Mr. Bowman Virginia államban fogja letölteni életfogytiglani büntetéseit.
Csapatként úgy döntöttünk,
hogy nem engedjük át neki az irányítást,
és visszaküldjük Virginiába Kathleen Doyle meggyilkolásáért.
Ostoba módon bevette.
DENNIS BOWMAN KIADATÁSA
Azonkívül, hogy elvette tőlünk Kathleent,
ő csak egy felesleges elem Kathleen történetében.
Kathleen története a saját élete.
Ő a miénk volt.
Közénk tartozott.
Ez az, amit érzek.
Minden egyes nap megérintem a fotóját, és azt mondom: „Szeretlek.”
Mindig orgonát adtunk egymásnak ajándékba.
Az volt a mi virágunk.
És valahányszor tavasszal nyílik az orgona,
szólok neki: „Kathleen, nyílik az orgona.”
Érzem a virágillatot, és elmondom, mennyire hiányzik.
Történt egy nagyon furcsa dolog.
Miután megtalálták Kathleen gyilkosát,
ez ősszel volt,
virágba borult az orgonabokrom, ami rendkívül szokatlan.
Csak tavasszal szokott nyílni.
Ne hagyjuk, hogy arra emlékezzen mindenki, aki ezt a szörnyűséget művelte!
Emlékezzenek inkább azokra a fiatal nőkre, akik meghaltak!
Todd, köszönök mindent.
Csapatmunka volt. Köszönöm.
- Beszélhetnénk önnel? - Igen.
Brendánál vannak a maradványok.
Elhamvasztatta őket.
És önnek szeretné adni Aundria holttestének a felét.
Nem bírom!
Ez most túl sok nekem!
Mit adna nekem? A felső részét vagy az alsót?
Hogy merészeli!
Itt van nálunk, hogy átadjuk önnek, ha elfogadja.
Persze hogy elfogadom.
Itt a kislányom. Itt van.
És tudja, hogy a szörny már elment.
Tippelj egyet, mi ez!
- Ne! - De.
- Komolyan? - A fele.
„Egyenlően osztozom veled rajta,
mert te voltál az első anyukája.
Imádkozom, hogy Isten segítségével békére lelj. Brenda.”
Ezzel csak még jobban feldarabolták őt. Én…
Hogy dühít, az nem kifejezés.
Képtelen vagyok elhinni, hogy Brenda újra feldarabolta.
Vissza akarom kapni az összes hamvat.
És akkor talán megnyugszik az anyai szívem.
Hogyan fogja kiharcolni?
Bármelyik bíró azt mondja majd: „Szerencsés vagy, hogy kaptál ennyit…”
BELÉPNI TILOS! - BÖRTÖN
„…mert ő osztozott veled.”
Ne feledjük, hogy eltaszította a lányát!
Nagyon dühös vagyok. Baromira dühös.
Megkönnyebbültem, de haragszom.
Azt hittem, a düh elmúlik.
Brendának van képe a lányom anyjának nevezni magát!
Nem tudom, Alexis jobb- vagy balkezes volt-e.
Nem tudom, milyen volt a hangja.
Nem hallottam a hangját. Vagy hogy: „Szeretlek, anyu.” Sosem hívott anyunak,
mégis én vagyok az anyukája minden porcikámban.
Kicsit még úgy érzem, velem van Alexis.
Nem tűnt el teljesen.
Ennél közelebb nem is lehetne a lelkünk.
Szinte azzá váltam, aki ő volt. De egy érettebb, dühösebb Alexisszé.
Mintha besétáltam volna egy tűzbe, ami átváltoztatott.
Ez egy tomboló, forró, elemésztő tűz.
Nem láthatja senki, egyedül én érzem.
De muszáj átmennem rajta.
Meg kell találnom a tűz másik oldalát.
BRENDA BOWMAN VISSZAUTASÍTOTTA, HOGY INTERJÚT ADJON,
ÉS NEM VÁLASZOLT A MEGKERESÉSEKRE.
DENNIS BOWMAN KÉTSZERES ÉLETFOGYTIGLANI BÖRTÖNBÜNTETÉSÉT TÖLTI VIRGINIÁBAN.
A RENDŐRSÉG SZERINT DENNIS BOWMAN ÖSSZES ERŐSZAKOS BŰNTETTÉRE
TALÁN SOHASEM DERÜL FÉNY.
A feliratot fordította: Gelléri Péter